פסטיבל הסרטים הבין-לאומי סן סבסטיאן

פסטיבל הסרטים הבין-לאומי סן סבסטיאן (בספרדית: Festival de San Sebastián; בבסקית: Donostia Zinemaldia) הוא פסטיבל סרטים שנתי, שנערך בספטמבר בעיר דונוסטיה-סן סבסטיאן, שבחבל הבסקים בספרד. מאז יסודו בשנת 1953, ביסס הפסטיבל את עצמו כאחד מ-14 הפסטיבלים התחרותיים בקטגוריית "A" שהוסמכו על ידי ארגון FIAPF. הוא אירח כמה אירועים חשובים בתולדות הקולנוע, דוגמת הבכורה הבינלאומית של הסרט ורטיגו, שביים אלפרד היצ'קוק והבכורה האירופית של מלחמת הכוכבים. זה היה הפסטיבל הראשון בו השתתף רומן פולנסקי, והפסטיבל עזר לקדם את הקריירה המקצועית של יוצרי סרטים כמו פרנסיס פורד קופולה, בונג ג'ון-הו ופדרו אלמודובר. הפסטיבל הראשון נערך החל מ-21 בספטמבר 1953. ונועד במקור עבור סרטים שהופקו בספרד בלבד, סרטים ממדינות אחרות הורשו להשתתף החל משנת 1955, כאשר הפסטיבל התמחה בסרטי צבע. הוא הוכר על ידי ה-FIAPF כפסטיבל בקטגוריה "A" מאז 1957, למעט התקופה 1980–1984, אז לא הוענקו פרסים במסגרת הפסטיבל. החל משנת 1957 הפרס הראשון בפסטיבל נקרא פרס צדף הזהב. בשנת 1972 זכה השחקן הישראלי חיים טופול בפרס לשחקן הטוב ביותר, על תפקידו בסרט "העין הציבורית". בשנת 1985 התקבל לראשונה סרט ישראלי לתחרות הרשמית, הסרט "גשר צר מאד" של הבמאי נסים דיין. בשנת 1987 זכה סרטו של הבמאי מישל ח'לייפי, "חתונה בגליל", בפרס צדף הזהב (הסרט הישראלי היחיד שזכה בפרס זה). עם זאת ח'לייפי ביקש שהסרט יוגדר בפסטיבל כסרט פלסטיני ולא ישראלי. בשנת 2004, בכורת הסרט "מלינדה ומלינדה", של הבמאי וודי אלן, פתחה את הפסטיבל. אלן עצמו נוכח בהקרנה, וכן זכה לתוכנית רטרוספקטיבה של יצירתו. בשנת 2012, זכה הסרט הישראלי "שש פעמים" בפרס "מבט אחר". בשנת 2014, זכה סרטו של אורן גרנר, "גרינלנד", בתחרות סרטי הסטודנטים שהתקיימה בפסטיבל. בשנת 2016, סרטה הראשון של מייסלון חמוד, ״לא פה, לא שם״, זכה בשלושה פרסים בפסטיבל, פרס ארוסקי לסרט הטוב ביותר מטעם חבר השופטים הצעיר, פרס "מבט אחר", וכן בפרס סבסטיאן. חבר השופטים בינלאומי מעריך את הסרטים בבחירה הרשמית ומעניק את הפרסים הבאים: פרס צדף הזהב לסרט הטוב ביותר פרס צדף הכסף לבמאי הטוב ביותר פרס צדף הכסף לשחקן הטוב ביותר פרס צדף הכסף לשחקנית הטובה ביותר פרס מיוחד של חבר השופטים פרס חבר השופטים לצילום הטוב ביותר פרס חבר השופטים לתסריט הטוב ביותר פרס דונוסטיה פרס מפעל חיים שניתן מדי שנה לשחקן או במאי פרס הבמאים החדשים - נקבע על ידי חבר שופטים מיוחד, הסרטים במדור הבמאים החדשים מתחרים על הפרס הזה. פרס הקהל - הקהל בוחר סרט מבין סרטי מדור הפנינים. פרס נוער - נקבע על ידי חבר שופטים המורכב מ-350 צעירים בגילאי 17–21 בוחר סרט מבין המתמודדים על "פרס הבמאים החדשים". פרס אופקים - נקבע על ידי חבר שופטים מיוחד, הבוחר את הסרט הטוב ביותר במדור Horizontes Latinos. פרס "אוטרה מירדה" (מבט אחר) - TVE (רשות השידור הספרדית) מעניקה פרס לסרט שמשקף בצורה הטובה ביותר את עולם הנשים. פרס סבסטיאן - חבר שופטים בוחר בסרט שמשקף בצורה הטובה ביותר את הערכים והמציאות של לסביות, הומוסקסואלים, דו-מיניים וטרנסג'נדרים. מדיה וקבצים בנושא פסטיבל הסרטים הבין-לאומי סן סבסטיאן בוויקישיתוף אתר האינטרנט הרשמי של פסטיבל הסרטים הבין-לאומי סן סבסטיאן פסטיבל הסרטים הבין-לאומי סן סבסטיאן, ברשת החברתית פייסבוק פסטיבל הסרטים הבין-לאומי סן סבסטיאן, ברשת החברתית אקס (טוויטר) פסטיבל הסרטים הבין-לאומי סן סבסטיאן, ברשת החברתית אינסטגרם פסטיבל הסרטים הבין-לאומי סן סבסטיאן, סרטונים בערוץ היוטיוב סרט עיראקי על המלחמה זכה בפסטיבל סן סבסטיאן, באתר הארץ, 2 באוקטובר 2004 סוכנויות הידיעות, פרס הסרט בפסטיבל סן סבסטיאן נחלק בין שניים, באתר ynet, 2 באוקטובר 2006 נירית אנדרמן, הסרט הישראלי "ברש" התקבל לפסטיבל סן סבסטיאן, באתר הארץ, 28 ביולי 2015 מרב יודילוביץ וסוכנויות הידיעות, אלמודובר זכה בפרס המבקרים בסן סבסטיאן, באתר ynet, 25 בספטמבר 2006 ויקטור לוי, קאן ספרד - פסטיבל הסרטים ה־3 8 של סאן סבסטיאן השתדל לא לפגר אחר אחיו הגדולים מאירופה והוכיח שהקולנוע הספרדי הולר ומשתפר, חדשות, 9 באוקטובר 1988 סיפורי בדים, מעריב, 28 ביולי 1972 "גשר צר מאד" התקבל לתחרות בסאן־סבסטיאן, מעריב, 30 באוגוסט 1985 אהרון דולב, פרס ראשון בפסטיוול סן סבסטיאן לסרט הפלשתיני "חתונה בגליל", מעריב, 27 בספטמבר 1987 אהרון דולב, "חתונה בגליל" ושקרים בסן־סבסטיאן, מעריב, 7 באוקטובר 1987 רויטרס, וודי אלן יפתח את פסטיבל סן סבסטיאן, באתר הארץ, 3 באוגוסט 2004 נירית אנדרמן, הסרט "שש פעמים" התקבל לפסטיבל סן סבסטיאן, באתר הארץ, 19 באוגוסט 2012 נירית אנדרמן, פרס ראשון לסטודנט ישראלי בפסטיבל הסרטים סן סבסטיאן, באתר הארץ, 28 בספטמבר 2014 נירית אנדרמן, סרטה הראשון של מייסלון חמוד, ״לא פה ולא שם״, זכה בשלושה פרסים בפסטיבל סן סבסטיאן, באתר הארץ, 26 בספטמבר 2016